
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 97
                                                              din 27 iunie 2017
                privind punerea la dispoziție, cu titlu gratuit, a domeniului public, pentru proiectele de 
                 finanțare depuse în baza Legii nr. 350/2005 privind regimul finanţărilor nerambursabile din 
                   fonduri publice alocate pentru activităţi nonprofit de interes general, cu modificările şi 
                                           completările ulterioare, în cursul lunii mai 2017

   
Consiliul Local al Municipiului Sighişoara, întrunit în şedinţă ordinară,     
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16396/VI/2/20.06.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare;

Având în vedere prevederile Regulamentului privind regimul finanţărilor nerambursabile alocate de la bugetul local al municipiului Sighişoara pentru activităţi nonprofit de interes local, aprobat prin Hotărârea Consiliului Local Sighișoara nr. 59/11.04.2017;

Având în vedere Hotărârea Consiliului Local Sighișoara nr. 81 din 28 aprilie 2016 pentru aprobarea ”Regulamentului privind regimul finanţărilor nerambursabile alocate de la bugetul local al municipiului Sighişoara pentru activităţi nonprofit de interes local”;

Având în vedere Dispoziția Primarului Municipiului Sighișoara nr. 353/18.05.2017 pentru reorganizarea Comisiei de evaluare și selecționare a proiectelor de finanțare nerambursabilă alocate de la bugetul local al municipiului Sighișoara pentru activități nonprofit de interes local și a Comisiei de soluționare a contestațiilor;

Având în vedere cererea de finanţare formulată de Asociația Centrul Educațional Interetnic pentru Tineret Sighișoara, înregistrată la Municipiul Sighişoara sub nr. 13231/15.05.2017, în temeiul Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, prin care a solicitat finanţarea de la bugetul local al municipiului Sighişoara, a proiectului „ProEtnica 2017 – Festival Intercultural Sighișoara”, cu suma de 75.400 lei, conform Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general;

Având în vedere cererea formulată de Asociația Centrul Educațional Interetnic pentru Tineret Sighișoara, înregistrată la Municipiul Sighișoara sub nr. 15299/08.06.2017, prin care s-a solicitat aprobarea folosirii Centrului Național de Informare și Promovare Turistică Sighișoara, a Sălii Festive a Primăriei, a Sălii Mici a Primăriei, precum și a terenului aparținând domeniului public din Cetatea Medievală, respectiv Piața Cetății, Piața Muzeului, Strada Școlii, Strada Bastionului, pentru desfășurarea proiectului „ProEtnica 2017 – Festival Intercultural Sighișoara”;

Având în vedere cererea de finanţare formulată de Fundația Cultural Științifică Gaudeamus Sighișoara, înregistrată la Municipiul Sighişoara sub nr. 13135/15.05.2017, în temeiul Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, prin care a solicitat finanţarea de la bugetul local al municipiului Sighişoara, a proiectului „Organizarea activităților culturale – o necesitate vitală în educația tinerilor și adulților”, cu suma de 23.110 lei, conform Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general;
Având în vedere cererea formulată de Fundația Cultural Științifică Gaudeamus Sighișoara, înregistrată la Municipiul Sighișoara sub nr. 14798/31.05.2017, prin care s-a solicitat terenul aparținând domeniului public din Cetatea Medievală, respectiv Piața Cetății, pentru desfășurarea proiectului „Organizarea activităților culturale – o necesitate vitală în educația tinerilor și adulților”;

Având în vedere cererea de finanţare formulată de Fundația ELAN București, înregistrată la Municipiul Sighişoara sub nr. 13378/16.05.2017, în temeiul Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, prin care a solicitat finanţarea de la bugetul local al municipiului Sighişoara, a proiectului „Festivalul de muzică ușoară Vocea Cetății Sighișoara”, Ediția a IV –a” cu suma de 15.000 lei, conform Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, iar pentru buna organizare și desfășurare a evenimentului, punerea la dispoziție a Sălii Festive a Primăriei Sighișoara precum și a terenului aparținând domeniului public din Cetatea Medievală, respectiv Piața Cetății;
Având în vedere prevederile art. 124 din Legea nr. 215/2001, Legea administraţiei publice locale, republicată, cu modificările ulterioare, conform cărora consiliile locale şi consiliile judeţene pot da în folosinţă gratuită, pe termen limitat, bunuri mobile şi bunuri imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice;

Având în vedere prevederile art. 874  - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit;

Având în vedere Raportul de specialitate comun al Direcției Administrarea Patrimoniului și al Biroului Juridic, înregistrat cu nr. 16397/VI/2/20.06.2017, prin care se justifică punerea la dispoziție, cu titlu gratuit, a domeniului public, pentru proiectele de finanțare depuse în baza Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, în cursul lunii mai 2017, îndeplinindu-se prevederile legale în acest sens;
Având în vedere avizele favorabile ale comisiilor de buget, urbanism, comerț și juridică;
În temeiul prevederilor art. 36 (2) lit. „c”, (5) lit „a”, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,
            H O T Ă R Ă Ş T E:

Art. 1. Se aprobă punerea la dispoziţie, cu titlu gratuit, a terenului aparţinând domeniului public din Cetatea Medievală, respectiv Piața Cetății, Piața Muzeului, Strada Școlii, Strada Bastionului, în perioada 16.08.2017 – 21.08.2017, în vederea desfășurării activităților din cadrul proiectului „ProEtnica 2017 – Festival Intercultural Sighișoara”, către Asociația Centrul Educațional Interetnic pentru Tineret Sighișoara.

Art. 2. Se aprobă punerea la dispoziție, cu titlu gratuit, a Sălii Festive a Primăriei și a Sălii Mici a Primăriei, în vederea desfăşurării activităților din cadrul proiectului „ProEtnica 2017 – Festival Intercultural Sighișoara”, către Asociația Centrul Educațional Interetnic pentru Tineret Sighișoara.
Art. 3. Se aprobă punerea la dispoziţie, cu titlu gratuit, a terenului aparţinând domeniului public din Cetatea Medievală, respectiv Piața Cetății, în data de 26.08.2017, în vederea desfășurării activitățiilor din cadrul proiectului „Organizarea activităților culturale – o necesitate vitală în educația tinerilor și adulților”, către Fundația Cultural Științifică Gaudeamus Sighișoara.
Art. 4. Se aprobă punerea la dispoziţie, cu titlu gratuit, a terenului aparţinând domeniului public din Cetatea Medievală, respectiv Piața Cetății, în perioada 29.09.2017 – 30.09.2017, în vederea desfășurării activităților din cadrul proiectului „Festivalul de muzică ușoară Vocea Cetății Sighișoara”, Ediția a IV –a”, către Fundația ELAN București.
Art. 5. Se aprobă punerea la dispoziție, cu titlu gratuit, a Sălii Festive a Primăriei în vederea desfăşurării activităților din cadrul proiectului „Festivalul de muzică ușoară Vocea Cetății Sighișoara”, Ediția a IV –a”, către Fundația ELAN București.
Art. 6. (1) Pentru comercianţii care vor desfăşura activităţi de comerţ sau prestări servicii, în cadrul  proiectelor de finanțare nerambursabilă de la bugetul local al Municipiului Sighișoara, se percepe o taxă pentru ocuparea domeniului public stabilită conform Hotărârii Consiliului Local Sighișoara nr. 
105/27.12.2016, taxă pe care comercianţii o vor achita la casieria autorităţii finanţatoare, respectiv Municipiul Sighişoara. De asemenea, pentru desfăşurarea activităţii comerciale, aceştia sunt obligaţi să obţină autorizaţia de funcţionare eliberată de către compartimentul de specialitate din cadrul Municipiului Sighișoara.

 (2) Este interzisă desfăşurarea oricăror activităţi de comerţ sau de prestări servicii de către comercianţii cărora organizatorul evenimentului le permite participarea la acesta, fără îndeplinirea cumulativă a condiţiilor prevăzute la art. 6 alin. (1) din prezenta, sens în care vor fi aplicate dispoziţiile legale sancţionatorii.

Art. 7. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcţia Administrarea Patrimoniului, Direcția Relaţii Publice și Comunicare, Biroul Logistic, Aprovizionare Tehnico - Materială și Administrativ, Biroul Juridic, Serviciul Public Poliţia Locală, Compartimentul Autorizare Activități Economice, Compartimentul Protecţie Civilă, Protecția muncii din cadrul Municipiului Sighișoara și membrii Comisiei de evaluare și selecționare a proiectelor de finanțare nerambursabilă alocate de la bugetul local al municipiului Sighișoara pentru activități nonprofit de interes local precum și solicitanții proiectelor selecționate.
Art. 8. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică,  prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcția Administrarea Patrimoniului;

  2 ex. Direcția Relaţii Publice și Comunicare;

  1 ex. Biroul Buget, Contabilitate, Salarizare - Direcţia Economică;

  1 ex. Biroul Logistic, Aprovizionare Tehnico - Materială și Administrativ;

  1 ex. Compartimentul Autorizare Activități Economice;
  1 ex. Biroul Juridic;

  1 ex. Compartimentul Protecţie Civilă, Protecția muncii;

  1 ex. Serviciul Public Poliţia Locală;
  1 ex. pentru membrii Comisiei de evaluare și selecționare a proiectelor de finanțare nerambursabilă alocate de la bugetul local 
            al municipiului Sighișoara pentru activități nonprofit de interes local;

  1 ex. pentru solicitanții proiectelor selecționate.
 25 ex. 

 B.A.

